Larry Sanger

Si Lawrence Mark Sanger (paglitok: /ˈsæŋər/; natawo Hulyo 7, 1968) mao ang usa ka Amerikanhong pilosopo ug kauban-magtutukod sa gawasnong ensiklopedya nga Wikipedia nga kauban niya si Jimmy Wales sa paggama niini. Gimugna ni Sanger ang ngalan ug gisulat ang kadaghanan sa panag-iyahong mga palakaw sa pagdumala sa Wikipedya, sama sa "Wala'y mapihigong panglantaw". Nagabuhat si Sanger sa uban pang mga proyekto sa internet, mao ang ang Nupedia, Encyclopedia of Earth, Citizendium, WatchKnowLearn, Reading Bear, Infobitt, Everipedia, Knowledge Standards Foundation ug ang Encyclosphere. Gitambagan usab niya ang Phunware, usa ka blockchain nga kompanya ug gitambagan ang dili pangnegosyo nga lugaynong ensiklopedya nga Ballotpedia. 

Samtang nagtuon si Sanger sa balay-kaalam, nahimong interesado siya sa paggamit og Internet alang sa mga katuyoan sa bangkaagan. Miapil siya sa onlayn nga ensiklopedia nga Nupedia isip pamuno-tigpangusab niadtong 2000. Nianang tuiga, gisugyot ni Jimmy Wales ang paggamit og usa ka wiki aron makapangayo ug makadawat og mga artikulo alang sa proyekto sa Nupedia; kini nga pagbag-o misangpot sa pag-uswag ug paglansad sa Wikipedia. Si Sanger mao'y usa sa unang mga kontribyutor sa Wikipedia ug nag-alagad isip pamuno sa komunidad sa sayong bahin niini, apan mibiya siya sa proyekto niadtong 2002.

Gibiyaan ni Sanger ang Wikipedia niadtong tuig 2007, pagkahuman gisaway niya ang proyekto, nga natawag kini og "nabuak nga dili na maayo." Miingon siya nga bisan tuod ang Wikipedia usa ka maayong kapanguhaan, wala kini'y pagkamasaligan tungod kay ang mga tawo nag-amot nga wala'y pagtahod sa kahanas ug katungod. Sukad niadtong 2020, gisaway niya usab ang Wikipedia tungod sa iyang kunong panan-aw nga usa kini ka pagkawalhon (o left-wing) ug pagka-liberalismo sa mga artikulo niini.  Niadtong 2006, gitukod niya ang Citizendium aron makig-indig sa Wikipedia, apan siya miluwat isip pamuno-tigpangusab niadtong 2010, ug sa katapusan mibiya sa Citizendium niadtong 2020. Niadtong 2017 miapil siya sa Everipedia isip "punong opisyal sa kasayuran" (CTO), apan miluwat niadtong tuig 2019 aron matukod ang Knowledge Standards Foundation ug ang Encyclosphere. Kasamtangan si Sanger nag-alagad isip Pamuno ug Ehekutibong Direktor sa Knowledge Standards Foundation.

Ganahan usab si Sanger sa pilosopiya, ilabina ang epistemolohiya ug unang modernong pilosopiya. Nagatudlo siya og pilosopiya sa Ohio State University hangtod Hunyo 2005, kon asa siya nakatapos.

Mga pakisayran

Mga sumpay sa gawas

 Encyclosphere
 Larry Sanger – Ang personal nga websityo ni Sanger.
 
 Ang panid ni Larry Sanger sa Iningles nga Wikipedya
 Kasinugdanan sa Wikipedia – Usa ka sanaysay nga mohisgot sa mga sinugdanan sa Wikipedia.

Mga katawhan sa Wikipedya
Mga Amerikano
Mga pilosopo
Mga natawo sa 1968
Mga natawo sa Hulyo 16